
PANEVĖŽIO RAJONO SAVIVALDYBĖS TARYBA 

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2015 M. GRUODŽIO 21 D. SPRENDIMO NR. T-258 „DĖL KELIŲ PRIEŽIŪROS IR PLĖTROS PROGRAMOS LĖŠŲ, SKIRTŲ SAVIVALDYBĖS VIETINĖS REIKŠMĖS KELIAMS IR GATVĖMS TIESTI, REKONSTRUOTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO TVARKOS APRAŠO PATVIRTINIMO“ PAKEITIMO

2019 m. balandžio 4 d. Nr. T-82
Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“, Panevėžio rajono savivaldybės taryba  n u s p r e n d ž i a: 
Pakeisti Kelių priežiūros ir plėtros programos lėšų, skirtų Panevėžio rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašą, patvirtintą Panevėžio rajono savivaldybės tarybos 2015 m. gruodžio 21 d. sprendimu Nr. T-258 „Dėl Kelių priežiūros ir plėtros programos lėšų, skirtų Panevėžio rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo“:
1. pakeisti 4.1 papunktį ir jį išdėstyti taip:
„4.1. ne mažiau kaip 58 proc. nuo bendros Savivaldybei skirtų Programos lėšų sumos turi būti naudojama turtui įsigyti – vietinės reikšmės keliams tiesti, nuo 2019 metų – vietinės reikšmės keliams rekonstruoti ir kapitališkai remontuoti, nuo 2022 metų – įregistruotiems vietinės reikšmės keliams rekonstruoti ir kapitališkai remontuoti;“;
2. papildyti 7.9 papunkčiu ir jį išdėstyti taip:
„7.9. dalį darbų Savivaldybė apmoka atitinkamais Lietuvos Respublikos Vyriausybės nutarimais nustatyta tvarka, kai kita dalis yra finansuojama Kelių priežiūros ir plėtros programos finansavimo lėšų rezervo ar kitomis tikslinio finansavimo lėšomis.“;
3. papildyti 8.5 papunkčiu ir jį išdėstyti taip:
„8.5. aprašo 7.9 papunktyje nurodytą kriterijų atitinkantiems objektams lėšos skiriamos pagal poreikį, nustatytą remiantis preliminariais skaičiavimais ar faktiškomis paslaugų ir rangos sutartyse nurodytomis sąnaudomis ir atitinkamais Lietuvos Respublikos Vyriausybės nutarimais nustatyta bendrojo finansavimo Savivaldybės dalimi.“.


Savivaldybės meras 					     Povilas Žagunis

